title: Kommissionens gennemførelsesforordning (EU) 2015/2333 af 14. december 2015 om ændring af gennemførelsesforordning (EU) nr. 809/2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse

text:
               15.12.2015

               DA

               Den Europæiske Unions Tidende

               L 329/1

         KOMMISSIONENS GENNEMFØRELSESFORORDNING (EU) 2015/2333
   af 14. december 2015
   om ændring af gennemførelsesforordning (EU) nr. 809/2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 58, stk. 4, artikel 62, stk. 2, litra a)-d), g) og h), og artikel 78, litra a)-d) og f), og
   ud fra følgende betragtninger:

               (1)

               I artikel 10 i Kommissionens gennemførelsesforordning (EU) nr. 809/2014 (2) er der fastsat regler for udbetaling af forskud på de direkte betalinger, såfremt finansiel disciplin, der er omhandlet i artikel 8 i Europa-Parlamentets og Rådets forordning (EU) nr. 1307/2013 (3), finder anvendelse med hensyn til det pågældende ansøgningsår. For at sikre, at disse regler finder ensartet anvendelse i alle medlemsstaterne, bør det præciseres, at der ved beregningen af forskud på direkte betalinger ikke bør tages hensyn til finansiel disciplin, idet den endelige tilpasningssats, der skal være fastsat pr. 1. december, måske ikke er kendt på det tidspunkt, hvor forskuddet udbetales.

               (2)

               For at gøre støtteansøgningen eller betalingsanmodningen så præcis som muligt bør det tydeligt fremgå, at medlemsstaterne på frivillig basis kan indføre et system med »foreløbig kontrol«, hvorved støttemodtagerne oplyses om potentielle tilfælde af manglende overholdelse og får mulighed for at ændre deres støtteansøgninger og betalingsanmodninger i tide, så de undgår nedsættelser og administrative sanktioner. Fuld administrativ kontrol vil stadig skulle finde sted, inden betalingen foretages. For at undgå, at landbrugere fra samme medlemsstat behandles forskelligt, bør et sådant system ikke finde anvendelse på bedriftsniveau, men på medlemsstatsniveau. Eftersom systemet er baseret på den geospatiale støtteansøgning, kan det først finde anvendelse, når et sådant system er helt på plads i den pågældende medlemsstat. Da ansvaret for at indgive en korrekt støtteansøgning eller betalingsanmodning forbliver modtagerens, må eventuelle resultater af den »foreløbige kontrol« ikke berøre de efterfølgende resultater af den administrative krydskontrol. Et sådant system kan finde anvendelse på regionalt plan, såfremt det fortrykte skema og det tilhørende grafiske materiale, der er nævnt i artikel 72, stk. 3, i forordning (EU) nr. 1306/2013, er oprettet på regionalt plan og kan tilgås gennem en GIS-baseret grænseflade, der gør det muligt at behandle spatiale og alfanumeriske data for de anmeldte arealer.

               (3)

               Muligheden for, at en gruppe af landbrugere, der ansøger om støtte under visse af foranstaltningerne til udvikling af landdistrikterne, betragtes som støttemodtager (i det følgende benævnt »et kollektiv«), er især relevant for foranstaltninger vedrørende miljø- og klimavenligt landbrug som omhandlet i artikel 28 i Europa-Parlamentets og Rådets forordning (EU) nr. 1305/2013 (4), der gennemføres på habitatniveau, såsom foranstaltninger vedrørende biodiversitet og naturbeskyttelse. Der bør derfor opstilles en retlig ramme for forvaltning og kontrol af sådanne kollektiver. For at give yderligere fleksibilitet til de pågældende støttemodtagere og dermed fremme en resultatorienteret tilgang bør medlemsstaterne også have mulighed for at kombinere dette system med et realtidssystem for tilsagnsanmeldelse, hvor støttemodtagerne anmelder planlagte tilsagn, senest 14 dage inden de gennemføres i praksis. Denne mekanisme bør suppleres af en skræddersyet kontrol.

               (4)

               Med hensyn til opfyldelsen af forgrønnelsesforpligtelserne skal støttemodtagerne anmelde anvendelsen af landbrugsparceller senest på den sidste dag for indgivelse af enkeltansøgningen eller støtteansøgningen, som omhandlet i artikel 13 i gennemførelsesforordning (EU) nr. 809/2014. I vækstperioden kan støttemodtagerne dog have behov for at tilpasse dyrkningsplanen med hensyn til afgrøden eller dens placering. Derfor bør støttemodtagerne have mulighed for under behørigt begrundede omstændigheder og kun med henblik på forgrønnelsen at ændre deres anmeldelse, for så vidt angår de anmeldte landbrugsparceller. Denne mulighed bør gælde, forudsat at den ikke har indflydelse på opfyldelsen af forgrønnelsesforpligtelserne, for så vidt angår den oprindelige anmeldelse.

               (5)

               Stikprøven til kontrol på stedet af de støttemodtagere, der er fritaget for forgrønnelseskravene, udvælges på nuværende tidspunkt ikke efter den kaskademetode til udvælgelse af stikprøver, der er fastlagt i artikel 34 i gennemførelsesforordning (EU) nr. 809/2014. Som følge heraf trækkes den ikke fra stikprøven af de støttemodtagere, der ansøger om støtte under grundbetalingsordningen eller den generelle arealbetalingsordning, i modsætning til stikprøven af de støttemodtagere, der er omfattet af forgrønnelseskravene. For at øge effektiviteten af stikprøveudvælgelsen og mindske antallet af støttemodtagere, der skal kontrolleres på stedet, bør stikprøven udvælges efter den samme udvælgelsesmetode.

               (6)

               Stikprøven til kontrol på stedet af dyrerelaterede støtteordninger udvælges på nuværende tidspunkt ikke efter den kaskademetode til udvælgelse af stikprøver, der er fastlagt i artikel 34 i gennemførelsesforordning (EU) nr. 809/2014. For yderligere at øge effektiviteten af stikprøveudvælgelsen og for at minimere antallet af støttemodtagere, der skal kontrolleres på stedet, bør der være mulighed for, at stikprøven kan udvælges efter den samme udvælgelsesmetode.

               (7)

               For at mindske den administrative byrde og øge effektiviteten af udvælgelsen af stikprøver til kontrol på stedet bør det fastsættes, at medlemsstaterne udtrykkeligt har mulighed for at kombinere udvælgelsen af stikprøver til kontrol på stedet i henhold til ordningerne med direkte betalinger og visse støtteforanstaltninger til udvikling af landdistrikterne, der er omfattet af det integrerede forvaltnings- og kontrolsystem (»det integrerede system«). Eftersom populationerne for direkte betalinger og udvikling af landdistrikterne ikke stemmer helt overens, er medlemsstaterne nødt til at sikre, at de deraf følgende stikprøver er repræsentative.

               (8)

               De nuværende regler for udvælgelsen af stikprøver, for så vidt angår kontrol på stedet inden for det integrerede system, indeholder ikke en bestemmelse om, hvilken type stikprøveudvælgelse der bør gælde for de yderligere støttemodtagere, der udvælges, hvis de miljømæssige fokusområder ikke er identificeret i systemet til identifikation af landbrugsparceller. Det bør fastsættes, at denne supplerende stikprøve skal udvælges på grundlag af en risikoanalyse.

               (9)

               Når de nuværende bestemmelser anvendes på nedsættelsen af kontrolprocenten for ansøgningsårene 2015 og 2016, for så vidt angår kontrol på stedet inden for det integrerede system, er det kun de medlemsstater, der i de seneste år har indført et frivilligt system for certificering af fejlprocenten ved deres certificeringsorgan, der rent faktisk kan have gavn af en eventuel nedsættelse af kontrolprocenten. Alle andre medlemsstater får først mulighed for at nedsætte kontrolprocenten fra ansøgningsåret 2017. Andre medlemsstater, der fra regnskabsåret 2015 attesterer deres fejlprocenter for ansøgningsåret 2016 i overensstemmelse med den nye metode, der er fastlagt på EU-plan, bør derfor have mulighed for at nedsætte kontrolprocenten for visse direkte betalinger, under hensyntagen til artikel 7, stk. 4, i Kommissionens gennemførelsesforordning (EU) nr. 908/2014 (5).

               (10)

               I artikel 42 i gennemførelsesforordning (EU) nr. 809/2014 er der fastsat regler for kontrol på stedet af ansøgninger om husdyrstøtte og betalingsanmodninger under dyrerelaterede støtteforanstaltninger, der skal foretages i løbet af opbevaringsperioden for dyr. Reglerne har til formål at sikre, at det i tilstrækkelig grad kan kontrolleres, om forpligtelsen vedrørende opbevaringsperioden er overholdt. Medlemsstaterne bør dog have mulighed for at beslutte, om kontrollerne på stedet skal spredes, hvis opbevaringsperioden begynder, inden der er indgivet en støtteansøgning eller betalingsanmodning, eller hvis den ikke kan fastsættes på forhånd.

               (11)

               Gennemførelsesforordning (EU) nr. 809/2014 bør derfor ændres.

               (12)

               De ændringer, der foretages ved denne forordning, bør finde anvendelse på støtteansøgninger, ansøgninger om støtte eller betalingsanmodninger for ansøgningsår eller præmieperioder, der begynder den 1. januar 2016. Under hensyntagen til at støttemodtagerne kan have behov for at tilpasse dyrkningsplanen med hensyn til afgrøden eller dens placering i ansøgningsåret 2015, bør den bestemmelse, der gør det muligt for medlemsstaterne at tillade støttemodtageren at ændre indholdet af enkeltansøgningen, for så vidt angår anvendelsen af landbrugsparcellerne, dog finde anvendelse fra den 1. januar 2015. Under hensyntagen til de problemer, som medlemsstaterne havde med at indføre en sådan opbevaringsperiode i ansøgningsåret 2015, bør den bestemmelse, der gør det muligt at sprede kontrollerne på stedet, hvis opbevaringsperioden begynder, inden der er indgivet en støtteansøgning eller betalingsanmodning, eller hvis den ikke kan fastsættes på forhånd, dog også finde anvendelse fra den 1. januar 2015.

               (13)

               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger og Udvalget for Udvikling af Landdistrikterne —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 809/2014
   I gennemførelsesforordning (EU) nr. 809/2014 foretages følgende ændringer:

               1)

               Artikel 10 affattes således:
               »Artikel 10
               Forskud på direkte betalinger
               Hvis en medlemsstat udbetaler forskud på de direkte betalinger i henhold til artikel 75 i forordning (EU) nr. 1306/2013, tages der ved beregningen af de pågældende forskudsbetalinger ikke hensyn til den tilpasningssats for finansiel disciplin, der er omhandlet i artikel 8 i forordning (EU) nr. 1307/2013.
               Ved betalingen af restbeløbet til støttemodtagere fra den 1. december skal der tages der hensyn til den tilpasningssats for finansiel disciplin, der gælder for det relevante ansøgningsår, for så vidt angår de samlede direkte betalinger for det pågældende år.«

               2)

               I artikel 11 tilføjes som stk. 4 og 5:
               »4.   Hvis det integrerede system giver adgang til det fortrykte skema og det tilhørende grafiske materiale, der er nævnt i artikel 72, stk. 3, i forordning (EU) nr. 1306/2013, gennem en GIS-baseret grænseflade, som gør det muligt at behandle spatiale og alfanumeriske data for de anmeldte arealer (i det følgende benævnt »geospatialt støtteansøgningsskema«), kan medlemsstaterne beslutte at indføre et system med foreløbig krydskontrol (i det følgende benævnt »foreløbig kontrol«), der mindst skal omfatte den krydskontrol, som er nævnt i artikel 29, stk. 1, første afsnit, litra a), b) og c), i nærværende forordning. Resultaterne meddeles støttemodtageren inden for en periode på 26 kalenderdage efter den sidste frist for indgivelse af enkeltansøgningen, støtteansøgningen eller betalingsanmodningen som omhandlet i artikel 13 i denne forordning. Hvis denne periode på 26 kalenderdage udløber inden den sidste frist for meddelelse af ændringer i henhold til artikel 15, stk. 2, i denne forordning, skal resultaterne dog meddeles støttemodtageren senest kalenderdagen efter den sidste frist for meddelelse af ændringer i det pågældende år.
               Medlemsstaterne kan beslutte at foretage en sådan foreløbig kontrol på regionalt plan, såfremt det system, der benytter det geospatiale støtteansøgningsskema, er oprettet på regionalt plan.
               5.   Hvis støttemodtageren er en gruppe af personer, der ansøger om støtte til foranstaltninger vedrørende miljø- og klimavenligt landbrug som omhandlet i artikel 28 i forordning (EU) nr. 1305/2013 (i det følgende benævnt »et kollektiv«), kan medlemsstaterne beslutte at fravige kravet i artikel 14 i nærværende forordning om, at betalingsanmodningen skal indeholde alle de oplysninger, der er nødvendige for at fastslå berettigelsen til støtten, og begrænsningen i artikel 13 i nærværende forordning om, at indgivelsen af alle de data, der kræves for at sikre en korrekt administrativ og finansiel forvaltning af støtten, ikke må overskride den sidste frist for indgivelse af betalingsanmodningen, ved at indføre en forenklet årlig betalingsanmodning (i det følgende benævnt »kollektiv anmodning«), der skal indgives af et kollektiv.
               Artikel 2, 3, 4, 9, 11, 13, 15 og 16, artikel 17, stk. 1 og 3-9, og artikel 21, 24, 25, 27, 28, 29, 35, 38, 39, 40, 42, 43 og 45 i nærværende forordning samt artikel 4, 12 og 13 i forordning (EU) nr. 640/2014 finder tilsvarende anvendelse, for så vidt angår de særlige krav, der er fastlagt for den kollektive anmodning.
               For kollektiver skal medlemsstaterne inkludere en beskrivelse af de administrative ordninger i programmet for udvikling af landdistrikterne.«

               3)

               I artikel 14 tilføjes som stk. 4:
               »4.   Med henblik på betalingen for landbrugsmetoder, der er til gavn for klimaet og miljøet, jf. afsnit III, kapitel 3, i forordning (EU) nr. 1307/2013, kan medlemsstaterne give støttemodtageren tilladelse til under behørigt begrundede omstændigheder at ændre indholdet af enkeltansøgningen, for så vidt angår anvendelsen af landbrugsparcellerne, forudsat at dette ikke stiller støttemodtageren i en gunstigere situation med hensyn til opfyldelsen af de forgrønnelsesforpligtelser, der er baseret på den oprindelige ansøgning. Medlemsstaterne kan beslutte at fastsætte en sidste frist for anmeldelsen af disse ændringer til den kompetente myndighed.
               Hvis den kompetente myndighed allerede har underrettet støttemodtageren om manglende overholdelse i enkeltansøgningen eller betalingsanmodningen, eller hvis myndigheden har meddelt støttemodtageren, at den har til hensigt at foretage kontrol på stedet, eller der ved en sådan kontrol afsløres manglende overholdelse, tillades ændringer som omhandlet i første afsnit ikke for de landbrugsparceller, der berøres af den manglende overholdelse.«

               4)

               Som artikel 14a indsættes:
               »Artikel 14a
               Kollektive anmodninger
               1.   Hvis en medlemsstat benytter sig af muligheden for at indføre kollektive anmodninger, finder artikel 14 ikke anvendelse på sådanne kollektive anmodninger.
               2.   Kollektivet skal indgive én kollektiv anmodning om året.
               3.   Den kollektive anmodning skal indeholde alle de oplysninger, der er nødvendige for at fastslå berettigelsen til støtten, med undtagelse af oplysninger om de tilsagn, der er omfattet af foranstaltningerne vedrørende miljø- og klimavenligt landbrug som omhandlet i artikel 28 i forordning (EU) nr. 1305/2013. Den kollektive anmodning skal navnlig indeholde:

                           a)

                           kollektivets identitet

                           b)

                           den entydige identifikation af hvert deltagende medlem af kollektivet

                           c)

                           en henvisning til den ansøgning om støtte, som kollektivet har indgivet

                           d)

                           oplysninger om de berørte foranstaltninger vedrørende miljø- og klimavenligt landbrug

                           e)

                           oplysninger, der muliggør en entydig identifikation af alle bedriftens landbrugsparceller, oplysninger om parcellernes størrelse, udtrykt i ha med to decimaler, deres beliggenhed og eventuelt yderligere angivelse af, til hvilket formål landbrugsparcellerne anvendes

                           f)

                           eventuelle oplysninger, der muliggør en entydig identifikation af andre arealer end landbrugsarealer, for hvilke der anmodes om støtte i forbindelse med foranstaltninger til udvikling af landdistrikterne

                           g)

                           eventuelle støttedokumenter, der kræves for at fastslå berettigelsen til den pågældende foranstaltning

                           h)

                           en erklæring fra kollektivet om, at de deltagende medlemmer er bekendt med de betingelser, der gælder for de pågældende foranstaltninger til udvikling af landdistrikterne, og med de finansielle konsekvenser i tilfælde af manglende overholdelse.

                     Hvis den ansøgning om støtte, som kollektivet har indgivet, indeholder de oplysninger, der er omhandlet i første afsnit, litra b), d) og h), kan disse oplysninger erstattes af en henvisning til den pågældende ansøgning om støtte.
               4.   Uanset stk. 3, første afsnit, kan medlemsstaterne beslutte, at den kollektive anmodning skal indeholde alle oplysninger om de tilsagn, der er omfattet af foranstaltningerne vedrørende miljø- og klimavenligt landbrug.
               5.   Kollektivet skal underrette den kompetente myndighed om ethvert tilsagn, der er omfattet af foranstaltningerne vedrørende miljø- og klimavenligt landbrug, senest 14 kalenderdage inden tilsagnet gives. Medlemsstaterne fastsætter egnede procedurer for denne meddelelse.
               Hvis den kollektive anmodning i henhold til stk. 4 indeholder oplysningerne om de tilsagn, der er omfattet af foranstaltningerne vedrørende miljø- og klimavenligt landbrug, behøver tilsagnene ikke at blive meddelt i henhold til nærværende stykke, første afsnit, medmindre type, tidspunkt eller beliggenhed ændrer sig for det pågældende tilsagn.«

               5)

               I artikel 15 foretages følgende ændringer:

                           a)

                           Overskriften affattes således:
                           »Artikel 15
                           Ændringer af enkeltansøgningen eller betalingsanmodningen og ændringer som følge af foreløbig kontrol«.

                           b)

                           Som stk. 1a indsættes:
                           »1a.   Hvis en støttemodtager er blevet underrettet om resultaterne af den foreløbige kontrol som omhandlet i artikel 11, stk. 4, kan støttemodtageren ændre enkeltansøgningen eller betalingsanmodningen, så alle nødvendige rettelser med hensyn til de enkelte parceller medtages i overensstemmelse med resultaterne af krydskontrollen, såfremt de pågældende resultater viser tegn på et potentielt tilfælde af manglende overholdelse.«

                           c)

                           Stk. 2 affattes således:
                           »2.   Ændringer, der foretages i henhold til stk. 1, meddeles den kompetente myndighed senest den 31. maj det pågældende år med undtagelse af Estland, Letland, Litauen, Finland og Sverige, hvor de meddeles senest den 15. juni det pågældende år.
                           Sådanne meddelelser skal ske skriftligt eller ved hjælp af det geospatiale støtteansøgningsskema.
                           Uanset første afsnit kan medlemsstaterne fastsætte en tidligere sidste frist for meddelelse af sådanne ændringer. Denne frist må imidlertid tidligst fastsættes til 15 kalenderdage efter den sidste frist, der i overensstemmelse med artikel 13, stk. 1, er fastsat for indgivelse af enkeltansøgningen eller betalingsanmodningen.«

                           d)

                           Som stk. 2a indsættes:
                           »2 a.   Ændringer som følge af foreløbig kontrol, der foretages i henhold til stk. 1a, skal meddeles den kompetente myndighed senest 35 kalenderdage efter den sidste frist for indgivelse af enkeltansøgningen, støtteansøgningen eller betalingsanmodningen som omhandlet i artikel 13. Hvis denne periode på 35 kalenderdage dog udløber inden den sidste frist for meddelelse af ændringer i henhold til nærværende artikel, stk. 2, skal ændringerne meddeles den kompetente myndighed senest 10 kalenderdage efter den sidste frist for meddelelse af ændringer i det pågældende år.
                           Sådanne meddelelser skal ske skriftligt eller ved hjælp af det geospatiale støtteansøgningsskema.«

               6)

               I artikel 17 affattes stk. 1 således:
               »1.   Med henblik på identifikation af alle bedriftens landbrugsparceller og/eller andre arealer end landbrugsarealer som omhandlet i artikel 14, stk. 1, litra d) og e), skal den kompetente myndighed forelægge støttemodtageren det geospatiale støtteansøgningsskema.«

               7)

               I artikel 25 affattes stk. 2 således:
               »Ved kontrol på stedet i forbindelse med ansøgninger om husdyrstøtte eller betalingsanmodninger under dyrerelaterede støtteforanstaltninger eller tilsagn, der er meddelt i henhold til artikel 14a, stk. 5, må varslingen dog, undtagen i behørigt begrundede tilfælde, ikke overstige 48 timer. Skal kontrollen på stedet ifølge lovgivningen vedrørende de retsakter og normer, der er relevante for krydsoverensstemmelse, foretages uanmeldt, gælder disse regler også for kontrol på stedet vedrørende krydsoverensstemmelse.«

               8)

               I artikel 26, stk. 2, tilføjes som andet afsnit:
               »Kontrollen på stedet af de tilsagn, der er anmeldt i henhold til artikel 14a, stk. 5, skal foretages inden for de frister, der sikrer effektiv efterprøvning af de anmeldte tilsagn.«

               9)

               I artikel 31, stk. 3, affattes første afsnit således:
               »3.   Hvis de miljømæssige fokusområder ikke er identificeret i systemet til identifikation af landbrugsparceller, jf. artikel 70 i forordning (EU) nr. 1306/2013, skal kontrolprocenten i stk. 1, litra a) og c)-e), suppleres med 5 % af alle de støttemodtagere i den respektive kontrolpopulation, som skal have miljømæssige fokusområder på landbrugsarealet, jf. artikel 43 og 46 i forordning (EU) nr. 1307/2013.«

               10)

               I artikel 32 foretages følgende ændringer:

                           a)

                           Som stk. 2a indsættes:
                           »2a.   Hvis en medlemsstat benytter sig af muligheden for at indføre kollektive anmodninger, skal stikprøven for den årlige kontrol på stedet, uanset stk. 1 og 2, omfatte mindst:

                                       a)

                                       5 % af alle kollektiver, der indgiver en kollektiv anmodning; denne stikprøve skal samtidig omfatte mindst 5 % af det samlede areal, der er anmeldt i den kollektive anmodning i henhold til artikel 14a, stk. 3, og

                                       b)

                                       5 % af de tilsagn, der er meddelt i henhold til artikel 14a, stk. 5.«

                           b)

                           I stk. 3 tilføjes som tredje afsnit:
                           »Hvis en medlemsstat benytter sig af muligheden for at indføre kollektive anmodninger, finder nærværende stykke ikke anvendelse på kollektiver.«

               11)

               I artikel 34 foretages følgende ændringer:

                           a)

                           I stk. 2 foretages følgende ændringer:

                                       i)

                                       I første afsnit foretages følgende ændringer:

                                                   —

                                                   I litra a) tilføjes følgende punktummer:

                                                      »Støttemodtagere, der er udvalgt tilfældigt i overensstemmelse med nærværende artikel, stk. 3, første afsnit, kan betragtes som en del af den stikprøve, der er omhandlet i nærværende litra, første punktum. Antallet af sådanne støttemodtagere i stikprøven må ikke overstige den tilsvarende andel i kontrolpopulationen«.

                                                   —

                                                   Som litra ba) indsættes:

                                                                  »ba)

                                                                  mellem 0,6 og 0,75 % af den kontrolpopulation, der er nævnt i artikel 31, stk. 1, litra b), skal udvælges tilfældigt blandt alle de støttemodtagere, der er udvalgt i henhold til nærværende afsnit, litra a). Yderligere støttemodtagere kan udvælges tilfældigt blandt kontrolpopulationen som omhandlet i artikel 31, stk. 1, litra b), hvis det er nødvendigt for at nå denne procentdel«.

                                                   —

                                                   Litra c) affattes således:

                                                                  »c)

                                                                  det resterende antal støttemodtagere i den stikprøve, der er nævnt i artikel 31, stk. 1, litra a) og b), skal udvælges på grundlag af en risikoanalyse«.

                                                   —

                                                   Litra e) affattes således:

                                                                  »e)

                                                                  alle de støttemodtagere, der er udvalgt i henhold til nærværende afsnit, litra a)-d), og dem, der er udvalgt på grundlag af en risikoanalyse, jf. nærværende artikel, stk. 3, første afsnit, kan betragtes som en del af den stikprøve, der er omhandlet i artikel 30, litra a). Yderligere støttemodtagere skal udvælges tilfældigt blandt alle de støttemodtagere, som ansøger om støtte under grundbetalingsordningen eller den generelle arealbetalingsordning i henhold til afsnit III, kapitel 1, i forordning (EU) nr. 1307/2013, hvis det er nødvendigt for at nå minimumskontrolprocenten«.

                                                   —

                                                   Litra g) udgår.

                                                   —

                                                   Litra h) affattes således:

                                                                  »h)

                                                                  mellem 20 og 25 % af det minimumsantal af støttemodtagere, der er nævnt i artikel 31, stk. 1, litra c), skal udvælges tilfældigt blandt alle de støttemodtagere, der er udvalgt i henhold til nærværende afsnit, litra a). Det resterende antal støttemodtagere, der er nævnt i artikel 31, stk. 1, litra c), skal udvælges på grundlag af en risikoanalyse vedrørende alle de støttemodtagere, der er udvalgt i henhold til nærværende afsnit, litra e). Yderligere støttemodtagere skal udvælges blandt deres respektive kontrolpopulationer på baggrund af en risikoanalyse, hvis det er nødvendigt for at overholde minimumskontrolprocenten«.

                                                   —

                                                   Som litra ha) indsættes:

                                                                  »ha)

                                                                  mellem 20 og 25 % af det minimumsantal af støttemodtagere, der er nævnt i artikel 31, stk. 1, litra d) og h), skal udvælges tilfældigt blandt alle de støttemodtagere, der er udvalgt i henhold til nærværende afsnit, litra b). Yderligere støttemodtagere skal udvælges tilfældigt blandt alle støttemodtagere, der er udvalgt i henhold til litra a), hvis det er nødvendigt for at nå denne procentdel. Det resterende antal støttemodtagere, der er nævnt i artikel 31, stk. 1, litra d) og h), skal udvælges på grundlag af en risikoanalyse vedrørende alle de støttemodtagere, der er udvalgt i henhold til nærværende afsnit, litra c). Yderligere støttemodtagere skal udvælges blandt deres respektive kontrolpopulationer på baggrund af en risikoanalyse, hvis det er nødvendigt for at overholde minimumskontrolprocenten«.

                                       ii)

                                       Andet og tredje afsnit affattes således:
                                       »Kontrollen på stedet af yderligere støttemodtagere udvalgt i henhold til første afsnit, litra d), e), h) og ha), såvel som støttemodtagere udvalgt i henhold til første afsnit, litra f), kan begrænses til den støtteordning, som de er udvalgt til, hvis minimumskontrolprocenten for de andre støtteordninger, som de har ansøgt om, allerede er overholdt.
                                       Kontrollen på stedet af yderligere støttemodtagere udvalgt i henhold til artikel 31, stk. 3, såvel som støttemodtagere udvalgt i henhold til nærværende stykke, første afsnit, litra h), ha) og i), kan begrænses til de grønne metoder, som de er udvalgt for, hvis minimumskontrolprocenten for de andre støtteordninger og grønne metoder, som de skal efterleve, allerede er overholdt.«

                                       iii)

                                       Som femte afsnit tilføjes:
                                       »Yderligere støttemodtagere, der underkastes kontrol på stedet med henblik på artikel 31, stk. 3, første afsnit, skal udvælges på grundlag af en risikoanalyse.«

                           b)

                           Stk. 3 affattes således:
                           »3.   Med henblik på artikel 32 og 33 skal mellem 20 og 25 % af det minimumsantal af støttemodtagere, som underkastes kontrol på stedet, samt, hvor artikel 32, stk. 2a, finder anvendelse, 100 % af de kollektiver og mellem 20 og 25 % af de tilsagn, som underkastes kontrol på stedet, udvælges tilfældigt. Det resterende antal støttemodtagere og tilsagn, som underkastes kontrol på stedet, skal udvælges på grundlag af en risikoanalyse.
                           Med henblik på artikel 32 og 33 må den tilfældigt udvalgte del af stikprøven også omfatte støttemodtagere, der allerede er udvalgt i henhold til nærværende artikel, stk. 2, første afsnit, litra a), første punktum. Antallet af sådanne støttemodtagere i stikprøven må ikke overstige den tilsvarende andel i kontrolpopulationen.
                           Med henblik på artikel 32 kan medlemsstaterne på baggrund af denne risikoanalyse udvælge specifikke foranstaltninger til udvikling af landdistrikterne, som gælder for støttemodtagerne.«

               12)

               I artikel 36 foretages følgende ændringer:

                           a)

                           I stk. 2 foretages følgende ændringer:

                                       i)

                                       Andet og tredje afsnit affattes således:
                                       »Første afsnit finder kun anvendelse, hvis der for alle støttemodtagere er et system på plads i henhold artikel 17, stk. 2, der sikrer et spatialt skæringspunkt mellem alle støtteansøgningerne og systemet til identifikation af landbrugsparceller.
                                       Hvad angår ansøgningsåret 2015 må fejlprocenten for stikprøven ved kontrol på stedet ikke overstige 2 % i de to foregående regnskabsår. Denne fejlprocent attesteres af den pågældende medlemsstat i overensstemmelse med den veletablerede metode, der er fastlagt på EU-plan.«

                                       ii)

                                       Som fjerde afsnit tilføjes:
                                       »Hvad angår ansøgningsåret 2016 må fejlprocenten for stikprøven ved kontrol på stedet ikke overstige 2 % i det foregående regnskabsår. Denne fejlprocent attesteres af den pågældende medlemsstat i overensstemmelse med den nye metode, der er fastlagt på EU-plan, under hensyntagen til artikel 7, stk. 4, i Kommissionens gennemførelsesforordning (EU) nr. 908/2014 (6).

                                          (6)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).«"

                           b)

                           Stk. 3, syvende afsnit, affattes således:
                           »Stk. 2, tredje og fjerde afsnit, finder tilsvarende anvendelse.«

                           c)

                           Stk. 4, andet afsnit, affattes således:
                           »Første afsnit finder imidlertid ikke anvendelse for støttemodtagere, der anvender tilsvarende metoder som nævnt i artikel 43, stk. 3, i forordning (EU) nr. 1307/2013, eller for kollektiver og tilsagn, der er udvalgt i henhold til artikel 32, stk. 2a, i nærværende forordning.«

                           d)

                           Stk. 5, første punktum, affattes således:
                           »Stk. 2, 3 og 4 finder kun anvendelse, hvis de generelle betingelser for nedsættelse af minimumsniveauet for kontrol på stedet som fastsat i artikel 41 i gennemførelsesforordning (EU) nr. 908/2014 er opfyldt.«

               13)

               I artikel 37 tilføjes som stk. 4:
               »4.   For kollektiver, der er udvalgt i henhold til artikel 32, stk. 2a, litra a), skal kontrollen på stedet omfatte opmåling af arealet, efterprøvning af overholdelsen af kriterierne for støtteberettigelse og andre forpligtelser i forbindelse med det areal, der er anmeldt i den kollektive anmodning.
               For tilsagn, der er udvalgt i henhold til artikel 32, stk. 2a, litra b), skal kontrollen på stedet omfatte efterprøvning af de meddelte tilsagn.«

               14)

               I artikel 41, stk. 2, indsættes følgende afsnit efter første afsnit:
               »Uanset første afsnit kan de medlemsstater, der benytter sig af muligheden for at indføre kollektive anmodninger, beslutte ikke at give kollektivet mulighed for at underskrive kontrolrapporten, hvis der ikke konstateres manglende overholdelse ved kontrollen. Hvis der konstateres manglende overholdelse som følge af en sådan kontrol, skal der være mulighed for at underskrive kontrolrapporten, inden den kompetente myndighed ud fra anmærkningerne drager konklusioner om eventuelle nedsættelser, afslag, tilbagetrækninger eller sanktioner.«

               15)

               I artikel 42, stk. 1, andet afsnit, tilføjes følgende punktum:
               »Hvis opbevaringsperioden begynder, inden støtteansøgningen eller betalingsanmodningen er indgivet, eller hvis den ikke kan fastsættes på forhånd, kan medlemsstaterne dog beslutte, at den kontrol på stedet, der er omhandlet i artikel 32 eller 33, skal fordeles over den periode, hvori et dyr kan komme i betragtning til betaling eller støtte.«

         Artikel 2
   Ikrafttræden og anvendelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes i forbindelse med støtteansøgninger, ansøgninger om støtte eller betalingsanmodninger for ansøgningsår eller præmieperioder, der begynder den 1. januar 2016.
   Artikel 1, nr. 3) og 15), anvendes dog fra den 1. januar 2015.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. december 2015.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).

      (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).

      (4)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).

      (5)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).


title: Kommissionens gennemførelsesforordning (EU) nr. 982/2011 af 30. september 2011 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Κατσικάκι Ελασσόνας (Katsikaki Elassonas) (BOB)]

text:
               5.10.2011

               DA

               Den Europæiske Unions Tidende

               L 260/3

         KOMMISSIONENS GENNEMFØRELSESFORORDNING (EU) Nr. 982/2011
   af 30. september 2011
   om registrering af en betegnelse i registret over beskyttede oprindelsesbetegnelser og beskyttede geografiske betegnelser [Κατσικάκι Ελασσόνας (Katsikaki Elassonas) (BOB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               I medfør af artikel 6, stk. 2, første afsnit, i forordning (EF) nr. 510/2006 er Grækenlands ansøgning om registrering af betegnelsen "Κατσικάκι Ελασσόνας (Katsikaki Elassonas)" blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. september 2011.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 93 af 31.3.2006, s. 12.

      (2)  EUT C 322 af 27.11.2010, s. 31.

      BILAG
      Landbrugsprodukter til konsum, som er opført i traktatens bilag I:

         Kategori 1.1.   Kød (og slagteaffald), fersk

      GRÆKENLAND
      Κατσικάκι Ελασσόνας (Katsikaki Elassonas) (BOB)


title: Kommissionens gennemførelsesforordning (EU) nr. 712/2011 af 20. juli 2011 om fastsættelse af eksportrestitutioner for svinekød

text:
               21.7.2011

               DA

               Den Europæiske Unions Tidende

               L 190/65

         KOMMISSIONENS GENNEMFØRELSESFORORDNING (EU) Nr. 712/2011
   af 20. juli 2011
   om fastsættelse af eksportrestitutioner for svinekød
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 164, stk. 2, og artikel 170 sammenholdt med artikel 4, og
   ud fra følgende betragtninger:

               (1)

               I henhold til artikel 162, stk. 1, i forordning (EF) nr. 1234/2007 kan forskellen mellem priserne på verdensmarkedet og priserne i EU for de produkter, der er anført i del XVII i bilag I til nævnte forordning, udlignes ved eksportrestitutioner.

               (2)

               I betragtning af den nuværende situation på markedet for svinekød bør der fastsættes eksportrestitutioner efter bestemmelserne og kriterierne i artikel 162, 163, 164, 167 og 169 i forordning (EØF) nr. 1234/2007.

               (3)

               I artikel 164, stk. 1, i forordning (EØF) nr. 1234/2007 er det fastsat, at eksportrestitutioner kan differentieres efter bestemmelsessted, især når verdensmarkedssituationen, specifikke krav på visse markeder eller forpligtelser, der følger af aftaler indgået i henhold til traktatens artikel 300, gør dette nødvendigt.

               (4)

               Der bør kun ydes restitutioner for produkter, der må omsættes frit i EU, og som er forsynet med et sundhedsmærke som omhandlet i artikel 5, stk. 1, litra a), i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2). De pågældende produkter skal også opfylde kravene i Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (3) og Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (4).

               (5)

               De for tiden gældende restitutioner blev fastsat ved Kommissionens forordning (EU) nr. 399/2011 (5). Der skal fastsættes nye restitutioner, bør denne forordning ophæves.

               (6)

               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   1.   Der ydes eksportrestitutioner som omhandlet i artikel 164 i forordning (EF) nr. 1234/2007 for de produkter og de beløb, der er anført i bilaget til nærværende forordning, på de i stk. 2 anførte betingelser.
   2.   De produkter, der kan ydes restitutioner for i henhold til stk. 1, skal opfylde de relevante krav i forordning (EF) nr. 852/2004 og (EF) nr. 853/2004, navnlig for så vidt angår tilberedning i en godkendt virksomhed, og opfylde kravene om sundhedsmærkning i bilag I, afsnit I, kapitel III til forordning (EF) nr. 854/2004.
   Artikel 2
   Forordning (EU) nr. 399/2011 ophæves.
   Artikel 3
   Denne forordning træder i kraft den 21. juli 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juli 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 139 af 30.4.2004, s. 55.

      (3)  EUT L 139 af 30.4.2004, s. 1.

      (4)  EUT L 139 af 30.4.2004, s. 206.

      (5)  EUT L 105 af 21.4.2011, s. 8.

      BILAG

         Eksportrestitutioner for svinekød gældende fra den 21. juli 2011

                  Produktkode

                  Bestemmelsessted

                  Måleenhed

                  Restitutionsbeløb

                  0210 11 31 9110

                  A00

                  EUR/100 kg

                  54,20

                  0210 11 31 9910

                  A00

                  EUR/100 kg

                  54,20

                  0210 19 81 9100

                  A00

                  EUR/100 kg

                  54,20

                  0210 19 81 9300

                  A00

                  EUR/100 kg

                  54,20

                  1601 00 91 9120

                  A00

                  EUR/100 kg

                  19,50

                  1601 00 99 9110

                  A00

                  EUR/100 kg

                  15,20

                  1602 41 10 9110

                  A00

                  EUR/100 kg

                  29,00

                  1602 41 10 9130

                  A00

                  EUR/100 kg

                  17,10

                  1602 42 10 9110

                  A00

                  EUR/100 kg

                  22,80

                  1602 42 10 9130

                  A00

                  EUR/100 kg

                  17,10

                  1602 49 19 9130

                  A00

                  EUR/100 kg

                  17,10

                     NB.: Produktkoderne samt koderne for bestemmelsessteder i serie »A« er fastsat i Kommissionens forordning (EØF) nr. 3846/87 (EFT L 366 af 24.12.1987, s. 1).


title: Kommissionens gennemførelsesforordning (EU) nr. 816/2012 af 13. september 2012 om faste importværdier med henblik på fastsættelse af indgangsprisen for visse frugter og grøntsager

text:
               14.9.2012

               DA

               Den Europæiske Unions Tidende

               L 249/11

         KOMMISSIONENS GENNEMFØRELSESFORORDNING (EU) Nr. 816/2012
   af 13. september 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. september 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MK

                  59,9

                  ZZ

                  59,9

                  0707 00 05

                  MK

                  23,6

                  TR

                  121,6

                  ZZ

                  72,6

                  0709 93 10

                  TR

                  112,7

                  ZZ

                  112,7

                  0805 50 10

                  AR

                  94,3

                  BO

                  100,6

                  CL

                  105,1

                  TR

                  97,0

                  UY

                  84,1

                  ZA

                  99,4

                  ZZ

                  96,8

                  0806 10 10

                  BA

                  58,9

                  EG

                  180,7

                  MK

                  53,3

                  TN

                  197,3

                  TR

                  117,9

                  ZZ

                  121,6

                  0808 10 80

                  AR

                  201,7

                  BR

                  93,9

                  CA

                  157,8

                  CL

                  87,0

                  NZ

                  123,4

                  US

                  177,6

                  ZA

                  125,9

                  ZZ

                  138,2

                  0808 30 90

                  AR

                  196,5

                  CN

                  49,3

                  TR

                  121,9

                  ZA

                  162,3

                  ZZ

                  132,5

                  0809 30

                  TR

                  162,0

                  ZZ

                  162,0

                  0809 40 05

                  BA

                  60,9

                  HR

                  73,9

                  IL

                  57,6

                  TR

                  107,6

                  XS

                  60,5

                  ZZ

                  72,1

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.